"Toora käsud kehtivad ka tänapäeval,
aga ainult Jeshua õpetuse kohaselt."
GERSHON NERELI IISRAEL
Seekord on meil teemaks Iisraeli riik Bütsantsi võimu all.
Siin koos minuga on Gershon Nerel.
Gershon, Rooma armee tungis Jeruusalemma 70-ndal aastal,
mis juhtus peale seda?
Rooma armee tuli juutide ülestõusu pärast Rooma vastu.
Kui roomlased tulid keiser Titusega, nad põletasid maha teise templi
ja hävitasid Jeruusalemma täielikult.
See oli päris traumeeriv, šokk juutide jaoks, sest tempel
hävitati juba teist korda, juudid kihutati linnast välja
ning üldse väga vähe juute jäi Jeruusalemma.
Aga ma tahan rõhutada, et kuna Jeruusalemm ja tempel hävitati,
linn ja tempel jäid juutide mälestustesse kuni tänapäevani.
Tempel ja linn on väga tugevalt kollektiivselt juutide mälestustes,
sest Jeruusalemm on osa religiooni, juutide vaimulik-rahvuslikku pärandit.
Festival Tisha B’Av on ka seotud selle sündmusega.
Jah, juudi traditsiooni järgi Tisha B’Av ehk Avi üheksas,
mida peetakse juuli lõpus või augusti alguses,
on päev, mil mälestatakse esimese ja teise templi hävinemist.
Juudi inimesed paastuvad ja leinavad, lootes, et tempel ehitatakse uuesti.
Jeruusalemm hävitati, aga see on siiski veel väga tähtis osa
juudi identiteedist. Jeruusalemm on osa Jumala plaanist Iisraeli
ja juutide jaoks, sest templi hävitamine sümboliseeris sõdade,
loom- ja vereohvrite lõppu. Uus pattude andestamise periood,
mitte läbi loomohvrite, oinaste või lammaste vere,
vaid ainult Jeshua, meie Issanda vere läbi.
Kuidas suhtus algkogudus templi ja Jeruusalemma hävitamisse?
Algkogudus võttis seda kui karistust Iisraeli vastu selle eest,
et juudid ei võtnud Jeshuat vastu kui Messiat.
Tegelikult see oligi karistus, šokk, aga ka hoiatus juutidele,
hakata mõtlema oma käitumise üle, miks Jumal lubas sel juhtuda?
See küsimus on ikka veel juutide mõtetes.
Miks Jumal lasi meie pealinnal, pühal Jeruusalemmal, maha põleda?
Issand lasi sel sündida, see ei tulnud üllatusena.
Kui loeme Matteuse 24. ptk., siis Jeesus ütleb esimestes salmides,
et varsti tuleb päev, mil kivi ei jäeta kivi peale,
kõik kistakse maha. Ilus tempel ja ilus linn,
kõik hävitatakse. Issand Jeshua hoiatas inimesi, et linn ja tempel
hävitatakse täielikult.
Kas juudid püüdsid templit uuesti üles ehitada?
Jah, see juhtus 2. sajandi poole peal.
Aastatel 132-135 toimus teine juudi ülestõus, Bar-Kochba ülestõus.
Bar-Kochba nimeline mees oli juudi ülestõusu sõjaline juht.
Ülestõus lõppes kurvalt, juudid kaotasid ja
roomlased tungisid jälle linna, laastasid juutide elupaigad linna ümbruses.
Rooma kasutas seda võimalust, et muuta linna nimi Ilia Kapitolinaks,
millest sai paganate ülistuse keskus. Roomlased ehitasid sinna templi
Zeusile/Jupiterile. Jeruusalemmast sai paganalinn.
Kas roomlased muutsid ka Iisraelimaa nime ära?
Jah, peale Bar-Kochba ülestõusu roomlased otsustasid alandada juute
ja nad muutsid maa nime Juuda provintsiks,
Palestiina provintsiks.
Sellega roomlased taaselustasid Palestiina vilistlaste tausta.
Tänapäeval on piirkonna nimi Palestiina, aga me teame,
et see nimi tuleneb vilistlastest, kes elasid nendel aladel.
Roomlaste ajendiks oli selle nimega, Palestiina provints,
alandada juute, kellel ei olnud muud võimalust, kui asjaga leppida.
Nende jaoks jäi nimeks siiski Eretz Yisrael ehk Iisraelimaa.
Tõlge: Sanna Pitko